„Înteleg că este o nouă conducere la ANAF. Probabil o să avem întâlniri în perioada următoare. Am văzut o știre că voiau să publice lista persoanelor fizice care sunt datoare la stat. Foarte bine, dar mă întreb: lista persoanelor condamnate definitiv ale căror bunuri nu sunt confiscate, nu ar trebui să o publicăm? Să ştim în ce stadiu este fiecare hotărâre judecătorească de condamnare? Pentru că noi suntem întrebaţi toti timpul ce se întâmplă în acel dosar şi legea 544 ne obligă să spunem în fiecare dosar care este deja public anumite etape, ce facem.

Judecătorii trebuie să comunice tot timpul ce soluţii dau, ce termen au, când sunt hotărâri judecătoreşti definitive. Atunci şi faza de punere în executare a hotărârii judecătoreşti este tot legată de procesul judiciar. Şi acestă fază ar trebui să fie publică. Ar trebui să ştim câte hotărâri judecătoreşti s-au dat, câte s-au executat, cine a executat, cine nu a executat”, a declarat Laura Codruţa Kovesi La Digi24.